Jaan Einasto

Jaan Einasto (kuni 1935 Jaan Eisenschmidt; sündinud 23. veebruaril 1929 Tartus) on eesti astrofüüsik, Eesti Teaduste Akadeemia liige alates 1981. aastast. 

Elulugu
Aastal 1947 lõpetas Tartu 1. Keskkooli ja 1952. aastal Tartu Riikliku Ülikooli. 1955. aastal kaitses ta samas kandidaaditöö teemal “Regulaarsete galaktikate struktuuridest peamises järjestuses” ja 1972. aastal doktoritöö teemal “Regulaarsete galaktikate struktuur ja evolutsioon”. Täiendusõpet on ta saanud näiteks Taanis, Saksamaal ja USA-s. 1952. aastal asus tööle Tartu Observatooriumis, kus ta on töötanud teaduri, vanemteaduri, astrofüüsika sektori ja galaktilise füüsika sektori juhataja, kosmoloogia osakonna juhataja ja vanemteaduri ametikohtadel. Aastatel 1980–1994 oli ta seotud uurimisprojektide ja ametikohtadega Pariisi, Cambridge’i, California ja Harvardi ülikoolis.https://www.akadeemia.ee/wp-content/uploads/2020/02/einasto_2021.pdf 2000. aastatel töötab Jaan Einasto Tartu Observatooriumis teadusliku nõustajana. 

Eesti Teaduste Akadeemia liikmeks valiti Jaan Einasto 1981. aastal astrofüüsika alal. Ta kuulub akadeemias astronoomia ja füüsika osakonda. Aastail 1983–1995 oli Eesti Teaduste Akadeemia füüsika, matemaatika ja tehnikateaduste osakonna, aastast 1985 füüsika ja astronoomia osakonna akadeemik-sekretär. Akadeemia presiidiumi liikmena osales ta aastatel 1988–1995 Eesti teaduskorralduse reformimisel. 

Teadustöö
Einasto on põhjalikult uurinud galaktikate ja Universumi ehitust, samuti kosmoloogiat ning Maa tehiskaaslaste jälgimise seadmeid. Ta on tõestanud Universumi varjatud massi käsitlevates uurimustes Galaktika massiivse krooni olemasolu (1970–1974) ja Universumi rakustruktuuri olemasolu (1977–1997).Margus Maidla. Teaduste Akadeemia - Eesti kollektiivne aju. Tallinn, 2014, lk 132 Viimasel perioodil on tema teadustöö olnud suunatud tumeaine ja Universumi suuremastaabilise struktuuri avastamisele. 

Teda koos kollektiiviga peetakse Universumi kärjetaolise struktuuri avastajateks, mille eest 2007. aastal sai ka teaduspreemia teadusharu paradigmat ja maailmapilti mõjutava väljapaistva avastuse eest.https://www.riigiteataja.ee/akt/12793532

Liikmesus
 Rahvusvahelise Astronoomiauniooni galaktika- ja kosmoloogiakomisjoni liige
 Academia Europaea liige
 Inglise Kuningliku Astronoomiaseltsi assotsieerunud liige
 USA Astronoomia Seltsi liige

Poliitiline tegevus
Einasto kuulus Res Publicasse. Ta astus sealt välja 2005. aasta septembris koos mõne mõttekaaslasega, kelle hulka kuulusid Rein ja Mare Taagepera. Lahkumise selgituseks kirjutatud avalduses kirjutasid nad, et Res Publica on kaldunud paremtsentrismist paremäärmuslusse, kus hoolitakse ainult neist, kes ise suudavad läbi lüüa. "Tsentristidena hoolime meie ka neist oma rahva liikmeist, kes pole osavad, terved ja rikkad," kirjutasid nad. Avalduses teatasid nad, et üksikküsimustes, näiteks hariduse ja teaduse edendamise alal ei välista nad koostööd ühegi erakonnaga."Kes? Mis? Kus?" 2006, lk 127.

Tunnustus
1981 – Eesti NSV Teaduste Akadeemia korrespondentliige
1982 – Eesti NSV riiklik preemia (töörühma juhina tööde tsükli "Varjatud aine ja universumi suuremastaabiline struktuur" eest)
1986 – Eesti NSV Teaduste Akadeemia akadeemik
1989 – Eesti Teaduste Akadeemia medal
1990 – Academia Europaea liige
1994 – avastatud väikeplaneet nr 11577 nimetatud "11577 Einasto"
1998 – Riigivapi II klassi teenetemärk
1998 – Eesti Vabariigi teaduspreemia (kollektiivi juhina tööde tsükli "Universumi ehituse korrapära uurimine" eest koos Erik Tago, Maret Einasto ja Veikko Saarega)
2003 – Eesti Vabariigi teaduspreemia (elutööpreemia)
2004 – Tartu linna aukodanik ja Tartu Suurtähe kavaler
2007 – Eesti Vabariigi teaduspreemia (kollektiivi juhina teadusharu paradigmat ja maailmapilti mõjutava väljapaistva avastuse eest koos Erik Tago, Maret Einasto ja Enn Saarega)
2009 – Marcel Grossmanni auhind
2010 – Tartu Ülikooli audoktor
2012 – Viktor Hambardzumjani rahvusvaheline auhind"Jaan Einasto pälvis Viktor Ambartsumjani nimelise rahvusvahelise auhinna" ERR Teadus, 25. juuli 2012
2013 – Turu Ülikooli audoktor
2014 – Gruberi kosmoloogiaauhind
2019 – Tartu Ülikooli suur medalTunnustusavaldused. UT 3/2019, lk 48
2019 – Tartumaa Kuldne Tammeoks
2019 – Harald Kerese medalTeaduste akadeemia aastaraamat 2019 (Vaadatud 03.08.2020)

Isiklikku
Tema isa Elmar Einasto oli eesti geograaf ja pedagoog, vend Rein Einasto on eesti geoloog. Tema vanaema (Anna Lammase) kasuema Lilli Suburg oli eesti kirjanik, ajakirjanik, haridustegelane ja naisõiguslane.Imbi Paju: ka Eesti vajaks võrdõiguslikkuse päeva ehk teadvustamata Lilli Suburg Tema vanavanaisa onupoeg Wilhelm Gottfried Eisenschmidt oli Tartu Peetri koguduse õpetaja. Tema vanavanavanaonu pojapoeg Aleksander Eisenschmidt oli eesti põllumajandusteadlane.

Jaan Einasto üks esiisa oli Põhja-Saksamaalt pärit kõrgaadlik, kelle kaudu viisid vereliinid nii viikingite, hunnide kui ka roomlaste ja isegi egiptlasteni välja. Tuleb välja, et antiikajast kuni keskajani välja ei ole ühtegi suurt impeeriumi, mille mõned keisrid või vaaraod ei oleks tema kauged esivanemad, tunnistab Einasto. Loetelus on Rjurik, Jaroslav Tark, Aleksander Suur, Attila jpt. "Seda kõike tuleb aga huumoriga võtta," lisab EinastoMerilyn Merisalu. Värvika taustaga Jaan Einasto teab maailma saladusi. Universitas Tartuensis, detsember 2013, nr. 11, lk. 19..

Jaan Einasto abiellus 10. märtsil 1951 Liia Einastoga (sündinud Tiit; 1929–2003). Neil on kolm last: tütred Maret ja Riina ning poeg Indrek.Väinu Rozental, Tsikliproff käivitab ärimasina, Äripäev, 13. september 2010 Tütar Maret Einasto on astrofüüsik, teine tütar Riina Einasto on kirjanik ja luuletaja.Vilja Kohler, Astrofüüsik tegeleb ka maiste asjadega, Tartu Postimees, 7. august 2009

Tema järgi on nimetatud 1994. aastal avastatud asteroid 11577 Einasto.

Teosed
Tema sulest on ilmunud üle 200 teaduspublikatsiooni ja lisaks on ta avaldanud ajakirjanduses arvamust ka päevapoliitilistes küsimustes alates haridusest kuni maaelu edendamiseni.

Raamatud
Tumeda aine lugu (mälestused "Per aspera ad astrum" ja valimik artikleid) / Koostanud Mihkel Jõeveer, järelsõna: Enn Saar. Tartu, Ilmamaa, 2006. 528 lk. (Eesti mõttelugu; 71).ISBN 9985-77-192-3
Dark Matter and Cosmic Web Story. World Scientific, 2014. 350 lk. ISBN 9789814551045, raamatu veebikodu (ingl. k.)
Structure and evolution of regular galaxies / Jaan Einasto. Tartu Ülikooli Kirjastus, 2021, 242 lk. (Dissertationes astronomiae Universitatis Tartuensis; Dissertatsioon: Tartu Riiklik Ülikool, 1972). ISBN 9789949037711

Publikatsioone
Jaan Einasto tsiteeritumaid publikatsioone Google Scholari andmeil (2024):
J Einasto, On the construction of a composite model for the Galaxy and on the determination of the system of Galactic parameters, Trudy Inst. Astrofiz. Alma-Ata 51 (87), 8, (1965).

J Einasto, A A. Klypin, E Saar, SF Shandarin, Structure of superclusters and supercluster formation–III. Quantitative study of the Local Supercluster, Monthly Notices of the Royal Astronomical Society 206 (3), 529-558, (1984).

J Einasto, A Kaasik, E Saar, Dynamic evidence on massive coronas of galaxies, Nature 250 (5464), 309-310, 	(1974).

YB Zeldovich, J Einasto, SF Shandarin, Giant voids in the Universe, Nature 300 (5891), 407-413, (1982).

M Jôeveer, J Einasto, E Tago, Spatial distribution of galaxies and of clusters of galaxies in the southern galactic hemisphere, Monthly Notices of the Royal Astronomical Society 185 (2), 357-370, (1978).

J Einasto, E Saar, A Kaasik, AD Chernin, Missing mass around galaxies: morphological evidence, Nature 252 (5479), 111-113, (1974).

J Einasto, M Einasto, S Gottlöber, V Müller, V Saar, AA Starobinsky, ..., A 120-Mpc periodicity in the three-dimensional distribution of galaxy superclusters, Nature 385 (6612), 139-141, (1997).

M Einasto, E Tago, J Jaaniste, J Einasto, H Andernach, The supercluster–void network-I. The supercluster catalogue and large-scale distribution, Astronomy and Astrophysics Supplement Series 123 (1), 119-133, (1997).

Viited

Kirjandus
Mihkel Jõeveer. Akadeemik Jaan Einasto 60. – Horisont, 1989, nr 3, lk 35.
Ene Ergma. Ühe mehe elust (raamatu "Tumeda aine lugu" arvustus). – Akadeemia, 2007, nr 4, lk 869–872.
Margus Maidla. Teaduste Akadeemia - Eesti kollektiivne aju. Tallinn, 2014, kj 125–132.

Välislingid

 Jaan Einasto Eesti Teaduste Akadeemia kodulehel
 Jaan Einasto Tartu Observatooriumi vanalkodulehel (inglise keeles)
 Akadeemik Jaan Einasto videoloeng "Maailma ehitusest" 24. märtsil 2005 Tartu Ülikooli kodulehel

Jaan Einasto artiklid ja intervjuud
Aivar Jarne, "Akadeemik Einasto universumi saladuste jälil" – Postimees 14. jaanuar 1997, lk 2
Jaan Einasto, "Tõeline tähesõda: kaose ja korra vahel" – Horisont 1997/aprill, nr 3, lk 18–20
Rainer Kerge, Jaan Einasto: nädalahoroskoop on soolapuhumine – Postimees/Extra, 7. veebruar 1998, lk 8
Jaan Einasto, "Riik peletab teadlasi" – Eesti Päevaleht 17. veebruar 1998, lk 2
Jaan Einasto, "Kuhu läheme?" – Luup 5. oktoober 1998, nr 20, lk 44–45 
Jaan Einasto, "Kas Eesti riigil on tulevikku?" – Luup 5. aprill 1999, nr 7, lk 50–51 
"Müür, mis paistab kätte kogu maailmale", intervjueeris Rein Veskimäe – Horisont 2003/mai, nr 3, lk 26–34
Jaan Einasto: Elu põhitunnus on järglaste tekitamine, intervjueeris Erika Klaats) – Maaleht 19. veebruar 2004, lk 22–23
Margus Maidla, Juku-Kalle Raid, Jaan Einasto: astronoomias on täna murranguline aeg nagu Einsteini ajal füüsikas – KesKus 2006/juuli, nr 7, lk 28–29
Jaan Kaplinski ja Jaan Einasto, "Tulevik nõuab suunamuutust" – Eesti Päevaleht 23. veebruar 2007, lk 7
Jaan Einasto saates "Kukul külas", 30. september 2007, 1. osa, 2. osa
Riho Laurisaar. Jaan Einasto: minu missioon pole veel lõppenud EPL.ee, 4. juuli 2009
Jaan Einasto: Elutarkus ei tohi kaotsi minna. Maaleht, 23. detsember 2009

Artikleid Jaan Einasto kohta
Ilmar Palli, "Maailmapilt ja Eesti pildike" – Luup 1997/3, 3. veebruar 
Tiit Kändler, "Jaan Einasto teostab revolutsiooni" – Eesti Päevaleht 21. aprill 1997
Aivar Kull, "Uusimaid teateid universumi olemusest" (Akadeemias 2001, nr 8 ja 9 ilmunud pikema artikli arvustus) – Postimees 26. oktoober 2001, lk 15
Ilmar Palli, "Lapsepõlv tähtede ja maa vahel" – Maaleht 31. august 2006, lk 14–15
Aivar Kull, "Teadust ja mälestusi" (raamatu "Tumeda aine lugu" arvustus), – Tartu Postimees 19. detsember 2006 
Jaan Pelt, "Tume aine – vaade tagasi" (raamatu "Tumeda aine lugu" arvustus) – Horisont 2007/2 
Tiit Kändler, "Mees, kes mõõdab mõõtmatut" (raamatu "Tumeda aine lugu" arvustus) – Eesti Päevaleht/Arkaadia 12. mai 2007, lk 23 
Tiit Kändler. Einasto astronoomilised paradigmad – Eesti Päevalehe veebiväljaanne, 26. veebruar 2009
Laurits Leedjärv, Igiliikur Einasto – inimene ja asteroid – Horisont.ee, 28. veebruar 2009
Astronoom Jaan Einasto pälvis maineka teadusauhinna ERR.ee, 15. juuni 2009

Esinemisi televisioonis
Jaan Einasto Eesti Televisiooni saates "Tähelaev" (22.11.2009)
Jaan Einasto Eesti Televisiooni saates "Püramiidi tipus" (05.02.2011)

YouTube'is
  Jaan Einasto. Mõtted teadusest, elust ja armastusest

Kategooria:Eesti astrofüüsikud
Kategooria:Eesti kosmoloogid
Kategooria:Eesti NSV Teaduste Akadeemia liikmed
Kategooria:Eesti Teaduste Akadeemia liikmed
Kategooria:Tartu Ülikooli matemaatika-loodusteaduskonna vilistlased
Kategooria:Hugo Treffneri Gümnaasiumi vilistlased
Kategooria:Riigivapi II klassi teenetemärgi kavalerid
Kategooria:Tartu ülikooli audoktorid
Kategooria:Eesti Looduseuurijate Seltsi auliikmed
Kategooria:Tartu aukodanikud
Kategooria:Sündinud 1929